Den Vest-Sjællandske Avis, 1821-10-13
Det hedder, at Baron Stroganoff har i Odessa faaet Ordre til der at oppebie Keiserens Ankomst Man har i Wien faaet ved overordentlig Leilighed Efterretninger fra St. Petersborg af 10de September, ifølge hvilke Keiseren har i alle Deele biefaldet Baron Stroganoffs Forhold og tilsendt ham en egenhændig Skrivelse, hvori han har forsikkret ham om sin Keiserlige Naade. Man troer, at naar Keiseren først er ankommen til Minsk i Polen, hvor endeel af hans Gardere cantonnere, saa vil han derfra begive sig videre og tage i Øiesyn alle de Stæder hvor de Tropper cantonnere, som ere opstillede imod Tyrkerne lige indtil Egnen ved Odessa. Man formoder ikke, at de udenlandske Gesandtere skulle ledsage Hs. Majestæt paa denne Reise. Der skal herske en ubeskrivelig krigerigsk Begeistring ved den Russiske Armee og en brændende Jver hos Russerne til at hævne deres myrdede Troesforvandtes Blod. – Det Østerrigske Hof skal have sendt en Jndbydelse til Rusland angaaende en Kongres om de Tyrkiske Anliggender; men nogle Diplomater troe, at Rusland vil ved sine Beslutninger i dette Øieblik ikke raadspørge nogen udenlandsk Congres; Jfølge en Skrivelse fra Wien, som er 13 Dage ældre troede man der endnu ikke, at det vilde blive til Krig, og man var af den Mening, at om det ogsaa blev dertil, saa vilde Østerrig ikke erklære sig mod Porten; thi Storherren og Divanet bevise Østerrig den største Tillid, og giøre alt hvad der kan være behageligt for det. Vi have ikke den ringeste Grund til Krig, hedder det. Endnu mere, Østerrig synes at være væfentlig interresseret ved det Ottomanniske Riges Vedligeholdelse, og denne Tanke synes at have Overhaanden i alle det Østerrigske Hofs Forhandlinger. det har derfore gjort alt muligt for at forebygge Krigen. - Moniteuren udtrykker sig meget bunkelt og dog paa en saare mærkværdig Maade om de nærværende politiske Forhold, den siger: at man har forkyndet Alliancer og Modalliancer; men at de kun finde Sted i Journalernes Cancellie, at heele Europa har i 6 Aar været forenet for at holde Freden paa Jorden vedlige, og at det ikke vil ophøre at være det under de nærværende Omstændigheder; men at denne Forening tillige upaatvivlelig indbefatter Menneskelighedens Sag, som er det første Baand imellem Nationerne. Grækernes Sag vil derfore ikke blive fremmed for det Europæiske Selskab, men naar nogen derved vil tænke paa Udbruddet af en almindelig Krig, og nye deraf paa følgende Revolutioner, da kunne vi ikke istemme deres brændende Phillantropie; de Tider ere ikke meere og ville ikke komme igien, i hvilke man sagde: at hellere maae Nationerne gaae til Grunde end en Grundsætning. – Den Kgl. Engelske Sloop Scout er den 27de September ankommen til Portsmouth; den har forladt Corfu den 10de og Zante den 15de August og beretter, at Roligheden synes at være igien tilveiebragt i Archipelet, og at Handelen begynder der paa nye at oplives, da man nu mindre troer paa Krigen. (Man maae dog troe, at Aarsagen til denne Rolighed er at den Tyrkiske Flaade er bleven ødelagt.) Ali var dengang indsluttet i Janina og man ventede hvert Øieblik at Tyrkerne ved de uhyre Miner, som de have gravet under Muurene ville sprænge ham i Luften. Paa de Joniske Øer var alt roeligt og lydigt imod Regieringen, disse Efterretninger ere de eneste, som man har fra Archipelet og det sydlige Grækenland Derimod hører man over Wien fra Salonich under 23de August, altsaa fra en meget nyere Tidspunkt, at efter Tyrkernes Nederlag ved Cassandra har Paschaen i denne Stad ladet næsten alle Græske Kiøbmænd i den arrestere. Det Græske Qvarteer i Salonich blev derpaa overladt Janitscharerne til Plyndring; disse trængte ind i Kirkerne profonerede Helligdommene. bemægtigede sig Guld og Sølv=Karrene imod at betale en Pengesum til Paschaen, og overlode sig uhindrede til deres Hevn imod de Christne; fleere Gader kom i Brand. Den Russiske Consul havde allerede begivet sig ombord paa eet Skib, en Karavane har bragt til Belgrad mange af de Kostbarheder, som ere røvede i Kirkerne i Salonich. (Dette er et nyt Beviis paa hvor fortreffeligt Sultanens Firmans have virket.) – Sultanen har ladet Fyrsten Carl Collimachi halshugge; hans heele Familie er bleven udryddet. Hans ældste Datter Grevinde Boghans Skjebne var meget sørgelig; hendes Gemahl blev revet ud af hendes Arme og qvalt; begge hendes umyndige Børn bleve myrdede i hendes Skiød og tilsidst stak man Øinene ud paa hende selv, puttede hende i en Sæk og druknede hende; 20 rige Græske Familier havde samme Skjæbne.